
Bernarr MacFadden, kiu redaktas kaj eldonas revuon 
pri la scienca kulturo de la homa korpo, Physical Culture, 
oni antaŭ nelonge kondamnis al dujara mallibereco. Pro 
kia terura ofendo kontraŭ la ŝtato? Nur tio, ke li opinias, 
ke li povas publikigi sciencajn, pure redaktitajn klarigojn 
pri la seksa rilato. Moni soit qui mal y pense! (la malbono 
estas ĉe tiu, kiu pensas malbonon). Kvankam mi tute ne 
estas partiano de Sro. MacFadden, kaj tute ne deziras 
dividi kun li la martiran kronon, mi forte neas la diron 


Saĝecon ! vi enflugis en la brutojn ! 


Almenaŭ, se la saĝo flugis tiele, ĝi larĝe maltrafis la azen- 
virojn kiuj okaze elektiĝas al la trono de juĝisto. Sed, 
spite la penoj de personoj, kiuj kun pigmea forto amuze 
svarmas kaj baraktadas kontraŭ la progresado de la homoj, 
senĉese antaŭen ruladas la mondo! La homaro nek konas 
nek deziras koni la nomon de la juĝista tiraneto, kiu kon- 
damnis MacFadden. Sed certe la nuntempuloj ne povas 
kompreni kian honoron faros niaj posteuloj al tiaj bravaj 
pioniroj kiaj Luther Burbank, Moses Harman“ kaj Bernarr 
MacFadden. 


ARedaktoro de The American Journal of Eugenics. Sro. Harman 
loĝis kelkajn jarojn en malliberejo, 

PRI EKZAMENOJ POR ESPERANTISTOJ 


Ekzistas ĉiam en la mondo multaj indaj personoj, 
kiuj ne povas kontentiĝi pri ia afero rilate sin mem, 
sen la atesto de aliaj. Geknaboj, ili demandas : 
“Panjo, ĉu la oreloj estas puraj?” Edzinoj: “Joĉjo, 
ĉu mi portas la ĉapon rekte?” Fratoj: “Fratino, ĉu 
decas mia aranĝo dela kravato?” Al mi, kiu fraŭle 
kaj senzorge trotas tra la mondo kun haroj ne ĉiam 
zorgege metitaj ĉiu en sia propra loko, tiaj homoj 
estas objekto de tiu patra zorgo, kiun la ne-ankoraŭa 
gefilaro ne bezonas. Tiuj elili, kiuj estas esperantis- 
toj, deziras la ateston de ia aŭtoritato, ke ili portas 
rekte la gramatikon de Esperanto, ke ili dece kunligas 
siajn frazojn laŭ la reganta modo, kaj ke ne sin kaŝas 
post la oreloj iom da forlavinda nacieco. 

Tian certigon jam disdonas kelkaj naciaj asocioj, 
ĝin nomante Atesto pri Kapableco. Sed se la atesto 
certigas, ke oni havas la kapablon uzi Esperanton pli 
aŭ malpli senerare, kial necesas, ke la ekzameno far- 
iĝu per nacia lingvo? Ĉu oni deziras atesti ke unu 
angleparolanto povas, kun helpo de Esperanto kaj sia 
nacia lingvo, klarigi la penson al alia sameparolanto? 
Ĉar tia atesto, por posedi valoron, devas atesti, ke la 
atestulo povas skribi, paroli kaj kompreni la lingvon 
internacian, ŝajnas al mi, ke ĝi devas esti ricevata 
nur per lingva inkvizicio farata de esperantistoj kiuj 
ne estas samnacianoj kun la kandidato. Kaj anstataŭ 
iome ridetinda kutimo fari la ekzamenon angle, aŭ 
france, aŭ germane, ĝi fariĝus, kompreneble, per Es- 
peranto. 

Por mi persone, estas tute egale. La ceremonio 
ne povus forpreni de mi la ĝenan emon pendigi la 
akuzativan signon ĉiam tie, kie ĝi ne necesas. Kaj 
se eble, post turmentiĝo, oni permesus al mi la uzon 
de ia titoleto, tio nur incitus la popolamason pli forte 
hori “jaj! jaj!” kiam miaj piedoj forglitas pro ia 
bananaŝelo retorika. Sed pro amo al miaj zorgatoj, 
kiujn nur ekzameno povas feliĉigi, mi demandas: 
Kial ne ekzamenon por esperantistoj, pri Esperanto, 
per Esperanto? 





LA MORTO DE ARTURO 


Laŭ Sir Thomas Mallory esperantigis William George Adams, 12,908. 


Tiam oni konsentis ke Reĝo Arturo kaj Sir Mordredo, 
renkontu inter siaj armeoj kaj ke ĉiu el ili alportu dekkvar 
personojn; kaj tiel venis la informo al Arturo. Li diris: 
““Mi ĝojas ĉar tio ĉi fariĝos.” Kaj li iris en la kampon sed 
kiam Reĝo Arturo estas alironta li avertis al la tuta armeo 
“Zorgu se vi vidas iun glavon elingigita ke vi antaŭeniru 
fortege kaj mortigu tiun perfidulon Sir Mordredon ĉar mi 
neniel konfidas je li.” Tiel same Sir Mordredo avertis al 
sia militistaro, ‘‘Se iam vi vidas glavon el la ingo, vi antaŭ- 
eniru rapidege kaj mortigu ĉiun kiu staras antaŭ vi ; mi nen- 
iel konfidas je tiu ĉi kontrakto ĉar mi bone scias ke mia patro 
venĝos sin al mi.”” Kaj tiam ili renkontis kaj agordiĝis bone 
kaj oni alportis vinon kaj ili trinkis. 

Tiam venis malgranda serpenteto el arbetaĵo kaj mordis 
kavaliron sur la piedo. Kiam la kavaliro sentis la mordon 
li malsupren rigardis kaj vidis la serpenteton kaj eltiris la 
glavon por mortigi ĝin, sen ia pripenso. Sed kiam la milit- 
istoj de ambaŭ partioj vidis la glavon elingigita, ili sonigis 
la militkornojn kaj trumpetojn kaj kriegis laŭtege. 

Tiel ambaŭ armeoj proksimiĝis, kaj Reĝo Arturo prenis 
ĉevalon kaj diris, ““Ho ve, la malfeliĉa tago!"’ kaj tiel rajdis 
por plenumi sian devon. Tiel same faris Sir Mordredo kaj 
neniam estis vidita pli terura batalego en ia kristana lando; 
ĉar tie okazis kuregado kaj rajdado, defendado kaj frapado, 
kaj multajn koleregajn vortojn ili parolis unu al alia kaj 
donis multajn mortajn bategojn. 

Ĉiam reĝo Arturo rajdis tra la vicoj de Sir Mordredo kaj 
agis tie kuraĝe laŭ la devo de nobla reĝo kaj neniam la 
espero lin forlasis. Sir Mordredo ankaŭ tiun tagon kiel brava 
kavaliro sin metis en grandan danĝeron, kaj tiel ili bataladis 
dum la tuta longa tago, kaj neniam haltis ĝis kiam la nobelaj 
kavaliroj estas kuŝigitaj sur la malvarma tero. Konstante 
ili bataladis ankoraŭ ĝis kiam la nokto estis preskaŭ ven- 
inta, kaj tiam cent mil kuŝis malvivaj sur la kampo. 

Tiam Reĝo Arturo estis kolerega senmezure ĉar li vidis 
siajn partianojn tiel mortigitaj for de li. La reĝo rigardis 
ĉirkaŭ lin kaj tiam li sciiĝis ke el lia tuta armeo kaj el liaj 
bonaj kavaliroj restas vivaj nur du kavaliroj, kiuj estas Sir 

Lukano la pokalportisto kaj Sir Bedivero lia frato, kaj ili 
estis terure vunditaj. 

““Jesuo kompatu!” diris reĝo Arturo. “‘Kio okazis al 
miaj noblaj kavaliroj ? Ho ve, kian doloran tagon mi vidas! 
nun mi estas veninta al mia finiĝo. Ho Dio, mi nur deziras 
koni kie estas tiu perfidulo Sir Mordredo, kiu kaŭzis tian 
malfeliĉecon.'” 

Tiam vidas Reĝo Arturo kie Sir Mordredo apogas sur sia 
glavo inter granda amaso da mortintaj viroj. ““Nun donu al 
mi mian lancon,” diris reĝo Arturo al Sir Lukano, “ĉar jen 
mi vidas la perfidulon kiu faris la tutan malfeliĉecon,”” 

“Sinjoro, lasu lin vivi,” diris Sir Lukano, “ĉar li estas 
malfeliĉa, kaj post tiu ĉi bedaŭrinda tago vi povos vin bone 
venĝi al li. Mia bona sinjoro, rememoru vian sonĝon de la 
lasta nokto, kaj kion la spirito de Sir Gavajno diris al vi; 
sed Dio laŭ sia granda boneco ĝis nun konservis al vi la 
vivon, tial, pro Dio, mia sinjoro, haltu ; ĉar, danke al Dio, 
ni gajnis la batalon ; jen estas nitri vivaj kaj kun Sir Mor- 
dredo estas neniu viva, kaj se vi haltos nun, tiu ĉi malbonega 
tago de la sorto estos finita.'” 

“Aŭ vivo aŭ morto okazu al mi,” diris la reĝo, “mi vidas 
lin tie solan kaj li neniam forkuros el miaj manoj, ĉar neni- 
am mi havos pli bonan okazon renkonti lin.'” 

“Dio vin helpu,'' diris Sir Bedivero. 

Tiam Reĝo Arturo prenis sian lancon per ambaŭ manoj 
kaj kuris al Sir Mordredo, kriante, ““Perfidulo, nun estas 
veninta via morttago.” Kaj kiam Sir Mordredo aŭdas Reĝon 
Arturon li kuris al li kun la glavo en la mano kaj tie reĝo 
Arturo frapis Sir Mordredon per la lanco sub la ŝildo tra la 
korpo pli ol unu sesfuton. Kiam Sir Mordredo sentis ke li 
estas ricevinta sian mortvundon li puSegis sin per la tuta 
forto kiun li havas laŭ la lanco de reĝo Arturo kaj per la 
glavo kiun li tenas per ambaŭ manoj li frapis Reĝon Arturo 
sur la flanko de la kapo, tiel ke la glavo tratranĉis la kaskon 
kaj la cerbujon. 

Tiam falis Sir Mordredo tute malviva al la tero, kaj la 
nobla Reĝo Arturo falis ankaŭ en sveno sur la teron kaj tie li 
kuŝis svenanta longatempe. Sir Lukano kaj Sir Bedivero 
lin levis kaj malforte portis lin inter si al ia malgranda kap- 
elo proksima al la marbordo. Kaj kiam la reĝo estas tie li 
sentis sin pli kontenta. 

Tiam ili aŭdis personojn krii en la kampo .““Nu, vi iru,” 
diris la reĝo al Sir Lukano, “'kaj sciigu al mi kion signifas 

tiu bruado en la kampo.’’ Sir Lukano foriris kaj li estis 
terure vunditaen multaj lokoj. Dum li iras li vidas kaj aŭs- 
kultas per la lunlumo kiel la ŝtelistoj kaj rabistoj estas ven- 
intaj en la kampon por forŝteli kaj forrabi de multaj nobelaj 
kavaliroj iliajn broĉojn kaj globetojn kaj multajn multekost- 
ajn ringojn kaj multajn riĉajn juvelojn. Kaj «tiujn kiuj an- 
koraŭ ne estas mortintaj ili mortigas por posedi iliajn arm- 
aĵojn kaj riĉaĵojn. Kiam Sir Lukano komprenis tiujn farojn 
li venis al la reĝo kaj rakontis al li ĉion kion li aŭdis kaj 
vidi 





Tial, laŭ mia konsilo,” diris Sir Lukano, “'taŭgas ke 
ni vin alportu al ia urbeto.” 

““Tiel mi volas,” diris la reĝo. 

“Sed mi ne povas stari, mia kapo tiel doloras al mi. 
Ho, Sir Lanceloto,”” diris Reĝo Arturo, ““ tiun ĉi tagon mi 
tre bezonis vin; ho ve, mi bedaŭras ke mi estas kontraŭ vi, 
ĉar nun mi ricevis mian morton, pri kiu Sir Gavajno avertis 
min en mia sonĝo.” 

Tiam Sir Lukano levis Reĝon Arturon ĉe unu flanko, 
kaj Sir Bedivero ĉe la alia flanko, kaj dum la levado la reĝo 
svenis. Kaj pro la levado Sir Lukano falis en sveno, kaj 
tiam lia nobla koro rompis. Kiam Reĝo Arturo ree kon- 
sciiĝis, li vidas Sir Lukanon, kiel li kuŝas ŝaŭmanta ĉe la 
bugo. - ''Ho ve,” diris Reĝo Arturo, “tio ĉi estas al mi 
tre dolora apero, vidi tiun ĉi bravan kavaliron tiel morti pro 
mi, ĉar li kiu pli multe bezonis helpon ol mi volis helpi min. 
Ho ve, li ne plendis, lia fidela koro tiel volis servi min. 
Jesuo kompatu lian spiriton!” 

Ankaŭ Sir Bedivero ploris la morton de sia frato, ““Ĉesu 
tiun ĉi ploradon kaj plendadon,” diris Reĝo Arturo, ‘‘éar 
ĝi ne utilas al mi; sed konu vi ke se mi mem estus vivonta, 
la morto de Sir Lukano min malĝojigus konstante. Sed 
mia tempo foriras rapide,” diris Reĝo Arturo, al Sir Bedi- 
viro, “tial vi prenu Ekskaliburon, mian bonan glavon, kaj iru 
kun ĝi al la akvobordo; kaj kiam vi estas veninta tien, mi 
petas al vi, ĵetu mian glavon en tiun akvon kaj revenu kaj 
diru al mi kion vi vidis tie.'” 

““Mia sinjoro,” diris Sir Bedivero, ‘‘vian ordonon mi 
plenumos kaj tuj alportos al vi sciigon.’’ Tiam Sir Bedivero 
foriris kaj dum la irado li rigardas tiun belan glavon kies 
tenilo estis tute el multekostaj juveloj. Kaj li diris al si: 
““Se mi ĵetus tiun ĉi riĉan glavon en la akvon, pro tio nenia 
profito venus, sed nur malprofito kaj malutilo.” Tiam Sir 

Bedivero kaŝis Ekskaliburon sub arbo, kaj kiel eble plej 
baldaŭ li venis al Reĝo Arturo kaj diris ke li estis ĉe la akvo 
kaj ĵetis la glavon en la akvon. ““Kion vi vidis tie ?” 
demandis la reĝo. “Sinjoro,” li diris, ‘‘mi vidis nenion 
krom ondoj kaj ventoj.” 

““Tio estas malvere dirita de vi,” diris la reĝo, “tial vi 
iru tuj kaj plenumu mian ordonon; pro la amo kiun mi havas 
por vi, ne evitu ĝin enĵeti.” 

Sir Bedivero reiris kaj prenis la glavon per la mano ; sed 
tiam li opiniis ke estus kulpe kaj hontinde forĵeti tiun gloran 
glavon ; kaj li ree kaŝis ĝin kaj reveninte, diris al la reĝo ke 
li estis ĉe la akvo kaj plenumis la ordonon. 

““Kion vi vidis ?” diris la reĝo. 

““Sinjoro,”” diris li, ““mi nur vidis la akvon ludadi kaj 
la ondojn ruladi.” 

““Ha, perfidulo, malfidela,” diris Reĝo Arturo, “'nun vi 
perfidis min du fojojn; kiu opinius ke vi, kiu estas de mi 
tiel amata, kaj estas nomata nobla kavaliro, perfidus min 
pro la riĉa glavo? Sed nun reiru tuj, ĉar via longa haltado 
tre endanĝerigas mian vivon, ĉar mi estas malvarmuminta ; 
sed se vi ne agos ĝuste kiel mi ordonas al vi, se mi povos 
vin vidi, mi mortigos vin per miaj propraj manoj, ĉar pro 
mia riĉa glavo, vi volas vidi min morti.” 

Tiam Sir Bedivero foriris kaj iris al la glavo, kaj prenis 
ĝin kaj iris al la akvobordo, kie li ligis la zonon ĉirkaŭ la 
glavon. Li svingis la glavon kaj ĵetis ĝin en la akvon kiel 
eble plej malproksime, kaj jen venis brako kaj mano super la 
akvon kaj kaptis ĝin kaj trifoje svingis ĝin en la aero. Kaj 
tiam la mano malaperis kun la glavo en la akvon. 

Sir Bedivero venis ree al la reĝo kaj rakontis al li kion 
li vidis. ‘‘Ho ve,” diris la reĝo, ““mi timas ke mi atendis 
tie ĉi tro longatempe.” Tiam Sir Bedivero prenis Reĝon 
Arturon sur la dorson kaj iris kun li al la akvobordo, kaj 
kiam ili venis al la akvobordo, tie ĉe la bordo naĝas mal- 
granda ŝipeto, en kiu sin trovas multaj belaj virinoj; kaj 
inter ili estas unu reĝino ; ĉiuj portis nigrajn kapuĉojn kaj 
kiam ili vidis Reĝon Arturon ili ploris kaj kriis. 

“Nun metu minen la ŝipeton,” diris la reĝo. Tion li faris 
zorge, kaj tri reĝinoj ilin renkontis kaj la tri reĝinoj sidiĝis 
kaj unu prenis la kapon de Reĝo Arturo sur sian brakon. 
Tiam diris tiu reĝino, ‘‘Ha, kara frato, kial vi restis for de 
mi tiel longatempe ? Ho ve, tiu ĉi vundo sur via kapo tro 
malvarmumis.” Tiam ili forremis de la tero ; kaj Sir Bed- 

ivero vidis ili ĉiuj foriri de li. Tiam li kriis, ““Ha, mia 
Reĝo, Arturo, kio okazos al mi nun kiam vi estas foririnta 
de mi kaj lasas min solan inter miaj malamikoj ?”” 

““Estu kontenta,” diris Reĝo Arturo, ‘‘kaj faru tiel bone 
kiel vi povos, ĉar mi ne povas helpi vin; mi nun iras en la 
valon Avalon por ke mia dolorega vundo saniĝu; se vi ne- 
niam plu aŭdus pri mi, preĝu por mia spirito.” 

“Sed ĉiam la reĝinoj kaj la virinoj tiel ploradis kaj kriad- 
is ke estis malĝojige ilin aŭdi, kaj baldaŭ kiam Sir Bedivero 
ne povis plu vidi la ŝipeton li ploris, kaj kriis, kaj tiam for- 
iris en la arbaron. 





OPORTUNO 


Estas en la Unuigitaj Ŝtatoj ne malpli ol kvar grandaj 
grupoj da Esperantistoj. Ĉi tiuj kredeble meznombras mil. 
The North American Review ĵus publikigis sian aron da 
mil kvar cent. Nura okulĵeto montras ke preskaŭ ĉiuj la 
ŝtatoj reprezentiĝas. The Christian Endeavor World, 
semajna gazeto nacie cirkulita inter gejunuloj, havas nom- 
aron de unu mil. Ne estas kredinde ke la du nomaroj en- 
havas kvincent nomojn komunajn. La tria aro konsistas el 
la abonintoj al la American Esperanto Journal de Boston, 
kies eldonaĵoj estas regule almenaŭ mil kaj kiu reprezentas 
la plej agemajn propagandistojn, speciale en la orienta parto 
de nia grandega lando. La aro de Amerika Esperantisto, 
tiu fervora organo de Ĉikago, sendube diferencas grande je 
tiu de la alia kaj enhavas pli multe da okcidentaj nomoj. 
Enrigardante de ĉi tiujn nomarojn oni estas pravigata en la 
kredo ke ni numeras tri mil en la U. Ŝ. krom kiel multaj 
aliaj parte interesitaj kaj nur ekagemiĝantaj. 

Nun Zhe North American Review petas ke sia nomaro 
iĝu dividita en ŝtataj kaj regionaj asocioj. Nia lando certe 
estas tro granda por nur unu senparta nacia asocio. Pravas 
ke estu fortika kaj sukcesplena respondo ; la ursido necesas 
lekiĝi en formon. Se volontaj oficistoj antaŭenpaŝos en ĉiu 
ŝtato, ili povos fari mirindaĵojn per loka korespondado, 
interkoniĝado kaj eĉ malmultekostaj preseldonaĵoj, cirkul- 
eroj kaj tiel plu, ĝis kiam ili poviĝos subteni delegitojn al 
nacia kongreso. 

Ne estas necese ke estu ia malglateco kaŭze de tio, ke 
The American Esperanto Journal estas eldonata de la Ameri- 
can Esperanto Society; kaj la anoj de tiu societo devige 

elpagas monon por subteni gin, dum la tempo kiam la 
Society of the North American Review elspezigis nenion al 
siaj anoj. La du povas en estonta tempo unuiĝi (a) per 
faro anecon de du specoj, (b) per faro de abono al la ĵur- 
nalo propravola aŭ (c) en tia maniero per kiu la U. §, in- 
tencas administri Filipinujon,—fidi la saĝon de la venonta 
generacio. Kial ne fari tiele, aparte en tia filantropa movo 
kia tiu ĉi? Ankaŭ se Esperanto dece sukcesos, ĝia sukceso 
estos tiel ega kaj lavanga ke ĝi balaos niajn piedojn el sub 
ni aŭ almenaŭ rompos ĉiun malnovan ŝipon el ĝiaj ligiloj. 

Mi opinias, tial, ke je la eldono de la oktobra Review, 
Oportuno haltis apud niaj pordoj kaj ni devas rapidi koni 
ĝin. Unuiĝo estas necesa por nia estonta vivado. Ni ne 
estu antikvaj grekoj ! 

W. B. Sterrett, Washingten, Pa. 





TRI FRATOJ 


El “Elektitaj Fabeloj de Fratoj Grimm," tradukitaj de Kabe kaj eldonitaj 
de Moller & Borel, Berlin 

Estis iam homo, kiu havis tri filojn. Ekster domo, en 
kiu li loĝis, li posedis nenion. Ĉiu el la filoj dezirus heredi 
ĝin, sed la patro amis ĉiujn same kaj li ne sciis kion fari por 
ne esti maljusta ; plej simple estus vendi la domon kaj dividi 
la monon, sed li ne volis tion fari, ĉar ĝi estis hejmo de liaj 
patroj kaj prapatroj. Fine li trovis rimedon kaj diris al la 
filoj: “Iru en la mondon, provu viajn kapablojn kaj lernu 
ĉiu metion ; kiam vi revenos, tiu ricevos la domon, kiu faros 
plej bonan majstroverkon.” 

La filoj konsentis. La plej aĝa decidis fariĝi forĝisto, 
la dua barbiro, la tria skermisto. lli difinis la tagon de la 
reveno kaj foriris. Feliĉe ĉiu trovis bonan majstron kaj 
plene ellernis sian metion. La forĝisto subforgis la 
ĉevalojn de la reĝo kaj pensis: ““Farita estas la afero, la 
domo estas via.” La barbiro razis nur altrangulojn kaj 
pensis la samon. La skermisto ricevis multe da batoj, sed 
li kunpremis la dentojn kaj ne ĉagreniĝis, ĉar li pensis : “‘Se 
vi timos batojn, vi neniam ricevos la domon.” Kiam pasis 
la difinita tempo, ili revenis al la patro ; sed ili ne sciis kia- 
maniere trovi plej bonan okazan por montri sian arton, sidis 
kune kaj interkonsiliĝis. Subite ili ekvidis leporon, traku- 
rantan la kampon. 

““Jen ĝi venas kvazaŭ invitita”, diris la barbiro, prenis 

sian pladeton kaj saponon, ŝaumigis ĝin, ĝis la leporo prok- 
simiĝis, poste dum ĝia kurado saponis ĝin kaj razis ĝian 
barbon ; li ne vundetis ĝin, nek kaŭzis doloron. 

“Tio plaĉas al mi,” diris la patro, “'se viaj fratoj ne estos 
pli lertaj, la domo estas via.” 

Post momento galope preterveturis sinjoro en kaleŝo 
“Nun vi vidos, patro, kion mi scias” diris la forĝisto, kuris 
al la kaleŝo, deŝiris. de la galopanta ĉevalo la kvar hufo- 
ferojn kaj alnajlis kvar novajn. 

“Brave!” diris la patro, “vi ne estas malpli lerta ol via 
frato ; mi ne scias, al kiu mi devas doni la domon.'” 

La tria diris: ‘‘Permesu ankaŭ al mi montri mian 
arton.” Ekpluvis, la skermisto eltirisla spadon kaj ek- 
svingis ĝin super la kapo; neniu guto falis sur lin. La 
pluvo pligrandiĝis kaj fine la akvo fluis kvazaŭ el kuvo; la 
skermisto svingis la spadon pli kaj pli rapide kaj restis tute 
seka kvazaŭ sub tegmento. 

Ekmiregis la patro vidante tion kaj diris: ““Vi faris plej 
bonan majstroverkon, la domo estas via.” 

La du aliaj akceptis la verdikton sen protesto. Ĉar 
ĉiuj tri amis unu la alian, ili restis en la domo kaj ĉiu 
laboris en sia metio; kiel lertaj specialistoj ili havis grandan 
klientaron. Ili vivis feliĉe ĝis maljuna aĝo, kaj kiam unu 
malsaniĝis kaj mortis, la du aliaj tiel ĉagreniĝis, ke ili ankaŭ 
malsaniĝis kaj mortis. Ĉiujn tri, ĉar ili estis tiel lertaj kaj 
tiel amis unu la alian, oni metis en unu tombon. 


LA BUFO 


de Clarence Bicknell 


El “Diversaĵoj, ' 

Kial ni mortigas niajn amikojn? Kredeble pro manko 
de sciado. Estus pli bone mortigi la antikvajn superstiĉojn. 
Foje oni bruligis virinojn kredante ke ili estas sorĉistinoj; 
nun tia kruela ago ne estas permesata, sed ni mortigas la 
kreitaĵojn kiuj estas utilaj. Mi pensas pri la bufo. En la 
kamparo kie mi loĝas, oni kaptas la bufojn, oni trapikas ilin 
per peco da ligno, oni fiksas la lignon en murtruo, kaj la 
mizeruloj krucumitaj, malrapide mortas. Se oni demandas 
al kamparano la kialon, li respondas ‘‘fi ne estas kristano.” 
Eble la insektoj ĝojas, sed la ĝardenistoj kaj la floroj kaj la 
legomoj, kiujn ili kulturas suferas, ĉar la bufoj estas iliaj 
plej bonaj amikoj. La bufo manĝas muŝojn, insektojn, 

kelkafoje vermojn kaj multe ŝatas la ““milpiedulojn" tiujn 
oftaĵojn kiuj kunvolvas sin kaj fariĝas rondaj kiel pilolo. 

Estas vere ke se niaj hundoj kaptas bufon, ili baldaŭ 
forlasas ĝin, kaj ekŝaumas. Kial? Ĉar la bufo havas sur la 
dorso kaj aliloke malgrandajn glandojn, plenajn je acida 
fluidaĵo, kiu ne plaĉas alla hundo, kvankam ne estas veneno. 
Sed ni povas tuŝi bufon sentime, ĉar ĝi ne povas malutili 
nin. 9 

La bufo estas vera ekzemplo de ekonomio kaj ŝparemo. 
Kiam ĝi ŝanĝas kaj deĵetas sian haŭton, kaj sin montras pli 
bela ol antaŭe pro sia nova vesto, ĝi ne malŝatas ĝin 
fiereme, kaj ĝin ne malavare donacas, kiel ni, al sia sama 
specano tion kion ĝi ne plu bezonas, sed ĝi rulas kaj rerulas 
ĝin por fari pilolon pli grandan ol la milpiedulon kaj en- 
glutas ĝin. 

Do se ni havas ĝardenon, ni devas protekti la bufojn kaj 
neniam forpeli ilin; kaj ili rekompencos nin manĝante la 
malamikojn, kiuj detruas niajn kreskaĵojn. 


POR LA RIDETO 
Tradukis Max Brodkey. 


Oni demandis unu Serculon; ““Kial do vi ne edziĝas kun 
via fianĉino se vi reciproke amas unu la alian ?” '“Tial,” 
respondis tiu, “ke ni tro multe respektas unu la alian.” 





Unu instruisto deziris plibonigi la patriotajn sentojn de 
siaj lernantoj ; tial li ofte paroladis al ili pri la devoj de 
bonaj ŝtatanoj kaj, montrante la landstandardon pendantan 
sur la muro, li demandis ilin “Ĉu vi tute komprenas la 
utilecon de tiu ĉi standardo tie ?”' ““Certe, sinjoro” respondis 
unu el la lernantoj kiu konis sian lernejon pli bone ol la 
valoran de la standardo, ‘‘gi estas pendigita tie por ka$i la 
kotajn makulojn sur la muro.”” 





““Vi parolas kiel malsaĝulo.” ‘‘Certe; mi ĝin faras por 
ke vi pli bone konprenu min.” 


“Ĉu vi iam staris, fininte vian predikon, ĉe la pordo de 
la preĝejo kiam la popolo elpaŝas eksteren, kaj aŭdis 
rimarkojn pri via predikaĵo ?”' demandis unu predikisto la 
alian. “Jes, sinjoro,' tiu respondis, ‘‘sed mi promesas al vi 
ke mi neniam ĝin faros denove.” 


LA ESPERO 


En la mondon venis nova sento, 
Tra la mondo iras forta voko ; 
Per flugiloj de facila vento 
Nun de loko flugu ĝi al loko. 


Ne al glavo sangon sotfanta 
Gi la homan tiras familion : 
Al la mond’ eterne militanta 


Ĝi promesas sanktan harmonion. 


Sub la sankta signo de l espero 
Kolek 
Kaj rapide kreskas la afero 





iĝas pacaj batalantoj, 


Per laboro de la esperantoj. 


Forte staras muroj de miljaroj 
Inter la 





opoloj dividitaj ; 
Sed dissaltos la obstinaj baroj, 
Per la sankta amo disbatitaj. 


Sur neŭtrala lingva fundamento, 
Komprenante unu la alian, 
La popoloj faros en konsento 


Unu grandan rondon familian. 


Nia diligenta kolegaro 
En tabi 





» paca ne lac 





ĝos. 





Ĝis la bela sonĝo de? homaro 


Por eterna ben’ efektiviĝos. 


L. Zamenhof, en /undamenta Krestomatio 

PLIGRANDIGANTE LA KOMERCADON 


Ĉiu scias, ke fervojo kreas komercon kiam ĝi eniras en 
novan lokon kiu antaŭe ne posedas ian fervojon. Oni kon- 
fesas, tamen, ke estas tute alia problemo trovi rimedon 
por pligrandigi komercon en malnova loko kie kelkaj fer- 
vojoj jam de longe ekzistas. Tiun ĉi problemon atakas la 
amerikaj fervojoj, kiuj sukcesas en granda mezuro ĝin solvi. 
Ĉiam plibonigante siajn metodojn kaj tiel sian servadon, ili, 
kompreneble, allogas novan komercon, Tiuj ĉi vortoj, 
tamen, ne sufiĉe klarigas la aferon detale. Tial, la sub- 
skribanto, partoprenante en tiu laboro, permesas al si mem 
citi ekzemplon, sekve: 

Antaŭ kvin aŭ ses jaroj, tre malmulte da ovoj estis el- 
sendataj el la urbetoj en la suda parto de la ŝtato Ilinojo 
(amerike: Z///nois) ĉar la fervojaj vagonaroj por komercaĵoj 
ne enhavas ian vagonon krom ordinara en kiu lasta la ovoj 
kaj aliaj pereemaj produktoj eble devus kadukiĝi, almenaŭ 
dum varma vetero. La plej bonaj vendejoj kiuj pagas la 
plej altajn prezojn, sin trovas en la urbego de Nju-Jorko 
(amerike: Mew York) kiu estas ĉirkaŭ mil mejloj amerikaj 
(tio estas 1,609 kilometroj) de la cititaj urbetoj en sud- 
Ilinojo. Vidante kaj koniĝante tiujn cirkonstancojn, la 
Ilinoja Centra Fervojo, kiu ĉiam volonte donas bonegan 
servadon, entreprenis uzi specialan malvarmigan vagonon, 
kiu posedas glacio-kestegojn en ĝiaj du ekstremaĵoj. Tiuj 
ĉi du kestegoj, plenigataj je glacio, tre malvarmigas la in- 
ternon de tiu vagono, kaj, kredeble, la malvarma aero bone 
protektas ĉiujn pereemajn entenaĵojn. Estas permesate ke 
oni enmetu pereemaĵojn en tiun vagonon kiam ĝi pasas ĉiun 
stacion, se la sendaĵoj devas atingi la urbegon Nju-Jorkon. 
Kauze de la nova servado, multe da kamparanoj kaj vend- 
antoj tuj komencis havigi al si gekokojn kaj sendi ovojn al 
la orientaj vendejoj supre-cititaj, ĝis nun la nomata fervojo 
ricevas kaj movas, ordinare, ĉirkaŭ sep-dek (70) vagonojn 
da ovoj, k.t.p., ĉiumonate, el la loko priskribita. Ne nur 
la fervojo gajnas novajn mon-ricevaĵojn, sed ankaŭ, la 
kamparanoj kaj vendantoj poviĝas fari novajn negocojn tre 
profitajn. 





Eugene F. McPike, 
Esperantisto No. 14,975. 
1. Park Row, Chicago, Illinois, U. S. A. 

LA KOMERCADO KAJ LA “SPORTO” 
Tradukita el Wilshire's Magazine 

La kreskanta komercigado de la sporto estas neniel nova 
temo, sed la interrilato ne estas ofte tiel malkaŝe konfesata 
kiel en la preparadoj farataj en Svedujo por postuli la faman 
Amerikan Tason. 

Laŭ la ĵurnalaro, la postulanto ne estas jaĥtisto, sed 
bankiero, kiu deklaras, ke la konkuro devas esti rigardata 
kiel nacia entrepreno. Laŭe, subskribaj listoj estas mal- 
fermataj kaj sumoj de .50 ĝis 12,500 spesmiloj estas akcep- 
totaj. La iniciatoroj nun petas la komercistojn pri la kon- 
tanto necesa por konstrui la konkurontan jaĥton. Se la 
sumo postulata ne povas amasiĝi donace, la nomita bankiero 
garantias la necesan restaĵon. Oni diras ke li malkaŝe klar- 
igas ke lia motivo por fari la provon estas ke li kreu pli 
intimajn komercajn rilatojn inter Svedujo kaj la Unuigitaj 
Ŝtatoj. 

Kompreneble, kelkaj personoj suspektis ke la sinsekvaj 
provoj de Sir Thomas Lipton por ekkapti la trofeon estis 
gvidataj pli multe de kaŭzoj aferaj, ol de nura amo al la 
sporto. Sed en tiu tempo ne estis ĝentile priparoli Lipton 
alimaniere ol kiel “la kompleza barono” kaj ““tutkora sport- 
isto." Tamen, la sveda bankiero faras nenian provon kaŝi 
la fakton ke lia efektiva celo estas la aferado. 

Eble tiu ĉi estas prava. Se, kiel Cecil Rhodes deklaris, 
la brita standardo estas komerca kreditaĵo, kial fari escepton 
je la Amerika Taso? Se “patriotismo” englutigas en la 
komercado, kial sortiĝus alie la “sporto” ? 


ANEKDOTOJ 


Esperantigitaj de Otto Haux Mayer 


Nelernema Bovino 

Ie sur sudusona plantejo la dungitoj de la laktejo havis 
la kutimon melki kaŭrante laŭ praa modo, ĝis la bienulo 
enkondukis melkseĝetojn, kune kun alia ilaro. Sed la 
komenca eksperimento pri la novigaĵo ne estis tuta sukceso. 
La mallumhaŭtulo, kiu unue ekmarŝis kun la seĝeto, revenis 
kun diversaj signoj de barakto kaj batado sur sia korpo, 
kaj kun malplena sitelo. 

““Mi ja penegis, sinjora moŝto,” li raportis. ‘‘Al mi tiu 

seĝeto ŝajnis tute taŭga, sed la malbenita bovino nepre ne 
volas sidigi sin sur ĝi |"’ 
—El Woman's Home Companion. 


Brinjo. Do vi iros al la enterigo de Flanigan ? 
Miĉjo. Sed jes, mi iros. Se ni ne iras al enterigoj de 
aliuloj, kiel ni povas atendi, ke ili venos al niaj ? 


La Plej Granda Porko 
Antaŭ kelkaj jaroj naskiĝis konkuro pri la produkto de 
grandaj porkoj inter la terkulturistoj de Kansaso. Jen la 
redakto de unu elpendaĵo, kiu interesis la pasantojn preskaŭ 
senescepte: ““Kiu ajn deziras vidi la plej grandan porkon 
en Kansaso, bonvolu viziti mian bienon kaj demandi pri 
mi.—Silas Lowe.” 


El Judge's Library 


Rimedo Por Obligi Monon 

““Mirakla financarto ne estas tute limigita al la Nov- 
Jorka borsa kvartalo,” diris Johano E. Wilke, estro de la 
detektivaro, laŭ Saturday Evening Post. ‘‘Mi vidis antaŭ 
ne longe ekzemplon de ĝi, kiu igis min kapturna.” 

“Unu el la komizoj en la Trezorejo deziris iri ĉe la 
pilkan ludon. Li havis nur 25 cendojn, la rektan allasan 
pagon, kaj nenion por tramvoja veturmono.” 

“Li buŝanoncis, ke li lote vendos siajn 25 cendojn po 2 
cendoj. Dek-ok komizoj provis la ŝancon. Unu gajnis la 
dolarkvaronon por 2 cendoj, sed la spekulacia genietulo 
havis 25 cendojn por sia bileto, 10 cendojn por veturmono, 
kaj unu cendon restantan por gazeto posttagmeza.” 











LA UNULINGVA SOCIETO. 


Antaŭ nelonge organizis sin en la urbo Cincinnati unu 
malgranda societo, sin nomante Zhe One Language Society, 
Sian celon ĝi klarigas jene : 

“The One Language Society havas la celon malkaŝe dis- 
kutadi pri internacia lingvo. La bezono de tia lingvo estas 
pene konfesata, sed kiu lingvo devas esti internacia ? 

u la franca, la angla, aŭ iu alia el la lingvoj jam ekzist- 
antaj? Kaj se tiel fariĝos, kiu el ili? Ĉu estos la latina 
aŭ la greka? Ĉu nova lingvo devos formiĝi por tiu celo ? 
Se nova lingvo, el kiola dirita nova lingvo estos formata, 
kaj laŭ kiaj reguloj, aŭ sur kiaj principoj ĝi estos fondata ? 
Por pagi elspezojn de la Societo, estos membriĝa pago de 

25 cendoj ĉiujare. Tiu ĉi ankaŭ pagos por la organo oficiala, 
la Monthly Cincinnatian. Sela intereso tion pravigos, la 
societo komencos la eldonadon de nova ĵurnalo, traktanta la 
temon de internacia lingvo. Laŭ nia scio, ne estas en la 
nuna tempo ia gazeto en la tuta mondo traktanta tiun ĉi 
temon, kvankam Esperanto kaj aliaj individuaj projektoj 
havas siajn proprajn eldonaĵojn. 

“Ni estos dankema pro ia redaktora aŭ ĵurnala noto 
rilate al nia societo kaj ĝiaj celoj, kaj penados reciproki kiel 
eble plej multe. 

“Ni ankaŭ dankos niajn amikojn pro la sendo de adresoj 
de kiel eble plej multaj personoj, en la tuta mondo, kiu 
estas iamaniere interesataj pri internacia lingvo. La celo 
estas elpensi ian metodon per kiu la diversantaj opinioj kaj 
projektoj povas kunlabori al komuna celo.— Ze One Lan- 
guage Society, 15 East Seventh Street, Cincinnati, Ohio, 
Us S.A” 


En ilia serĉo por la magia komprenilo, oni povas nur 
esperi ke la gvidanta stelo de la Unulingva Societo ĝin dir- 
ektos al Esperanto. Tio, kion ili tiel formale kaj serioze 
serĉas jam ne kuŝas en la senforma materialo de la mondo. 
Ilia laboro ne devas esti krei internacian lingvon, ĉar tiu 
jam de longe ekzistas. Ili ĉesu la lacigantan fosadon kaj levu 
la okulojn ĉielen, kaj vidu la rapide plifortiĝantan brilecon 
de la Verda Stelo. Tiam, la sopirantaj kaj esperantaj homoj 
povos gaje kanti: 


“Tra densa mallumo briletas la celo, 

Al kiu kuraĝe ni iras. 

Simile al stelo en nokta ĉielo, 

Al ni la direkton ĝi diras. 

Kaj nin ne timigas la noktaj fantomoj, 

Nek batoj de 1’ sorto, nek mokoj de 1' homoj, 
Ĉar klara kaj rekta kaj tre difinita 

Ĝi estas, la voj' elektita.” 


EL LA PRESEJARO ESPERANTISTA 


Edziĝo Malaranĝita.—Jen estas originala komedieto 
esperanta, el la skribilo de Vincente Inglada, la konata 
hispana esperantisto. Gi postulas du personojn (virsek- 
sajn), kaj daŭras ĉirkaŭ unu horon en la prezentado. La 
verko estas sprita kaj meritplena, kvankam iom da penado 
necesas por ĝui la ludadon je dusencaj vortoj, kiu ofte 
fariĝas iom laciga. Paĝoj, 44; prezo, Sm. .2o. Eldonita 
de nova hispana firmo, £/dona Hispana Societo, Buenavista, 
21, Valencia, Hispanujo. 


Esperanto Manuel.— Tiu ĉi bonega franca lernolibro, 

redaktata de Sroj. Gabriel Chavat kaj Georges Warnier, 
nun aperas en la dua eldono, iom pligrandigita kaj plibon- 
igita. Ĝi nun enhavas tute 143 paĝojn, kaj la prezo estas 
Sm. .4o. Eldonita de G. Warnier & Ko., 15, rue Mont- 
martre, Paris. 





Lernolibro de la Natura Stenografio Gabelsberger. 
—Jela apero de tiu ĉi lernolibro nova germana esperanta 
firmo eniras la kampon internacian. La libro pritraktas, en 
49 paĝoj de pli ol ordinara grandeco, Esperanton kaj la 
diritan sistemon de stenografio. Oni opinias ke la sistemo 
sin nomas ““natura” ĉar la literoj kaj signoj iom similas la 
ordinarajn literojn uzatajn en la skribado. Eble ĝi estas 
“natura,” kaj se oni estas stenografisto oni certe devas 
posedi la libreton, kiu elspezigus al li .75 spesmilojn. Sro. 
G. Christoval, el Brunsvigo, elverkis ĝin, kaj ĝi estas el- 
donita de Heckners Verlag, Wolfenbuttel, Germanujo. 

AND A LETTER FROM BOSTON 


„To the Editor of the Amerika Esperantisto, 

Dear Sir: Permit me to call your attention and that of 
your readers to a number of errors in the article attacking 
the American Esperanto Association in the October number 
of the Esperantist. 

In the first place the American Esperanto Association is 
not a local Boston affair. Of the six members of the Council 
I am the only one who comes from New England. The 
others live respectively in New York, Pennsylvania, Ohio, 
Kentucky, and the State of Washington. lt is true that 
there is no one specifically representing the State of Illinois, 
but that is because a year ago the Esperanto movement 
had then just begun there. In the enlarged Council, which 
is to be elected in December, representatives from Illinois 
will undoubtedly find a place: two such persons, both prom- 
inent in the propaganda in that State, have already been 
nominated for the Council, one of them having been pro- 
posed by members of the lately founded Illinois Esperanto 
Association. 

As regards membership the Association is fully as rep- 
resentative of the country at large. Massachusetts, to be 
sure, leads in the number of members ; but it is closely fol- 
lowed by New York, Pennsylvania, Ohio, Illinois, and 
California. Almost every State in the Union has several 
members. I should say that, roughly speaking, the mem- 
bership was about equally divided between the East and 
West. 

The slur cast at the Association of discarding valuable 
office based on misinformation. Mr. Geoghegan was 
our first president ; but he himself asked to be relieved of 
that office, because he considered that he was too far away 
to do any effective work for the Association. Consequently, 
Professor G. B. Viles of the State University, Columbus, 
Ohio, was selected for the office. Professor Grillon was 
never “dropped.” He, as well as the other presidents of 
local societies, became by virtue of his local office a vice- 
president of the Association. As these societies grew num- 
erous, the list of vice- Peden grew too long to conven- 
iently print. 

The Association fully realizes what these gentlemen have 
done for Esperanto; and I personally have never failed to 
speak of the services that they have given to our “afero.” 

The Association has also always given due credit to all 
other workers in the field. It has applauded and aided in 
every way possible the work of the Socialists, the Christian 
Endeavorers, and the North American Review. If any one 
wishes further information on this point, he can get it from 




















Mr. Wells, editor of the Christian Endeavor World, and Mr. 
Cuno of the Socialist N. Y. Volkszeitung. 

Some of our strongest supporters and members have 
come from these sources. Individually they are helping us; - 
but there seems to be no practicable method by which the 
societies themselves could amalgamate with a pure/y propa- 
ganda society like the American Esperanto Association. 


Another grievance brought against the Association is 
that it has too few members. Instead of having 500 mem- 
bers, it is said that we should have sodo. Otherwise, it is 
inferred that the Association has no right to call itself nat- 
ional. The Association can plead in extenuation of what 
it has done the example of the national societies in other 








countri They started with a very few members, and 
gradually increased in size to their present condition. They 
never hesitated to call themselves national associations ; 





because their membership was and is free to all. The same 
thing can be said of the American Association, which is to- 
day the only national association in this land which exists 
purely for propaganda purposes, and which is therefore un- 
connected with any other aims or societies. 


Another grievance is that connected with the finances of 
the Association. It is said that no account of them has 
been made. The accounting will be made at the proper 
time, the close of the calendar year. That there will be a 
deficit is to be anticipated: this has been the usual condition 
of affairs in most Esperanto societies. One can hardly ex- 
pect anything else; for Esperanto associations are prop- 
aganda or missionary societies, and in spite of the fact that 
their officers and Councils “give freely of their time and 
money,’ they usually find a deficit at the end of the year, 
which has to be made good by self-sacrificing friends of the 

“afero.” 

















Esperanto, of course, depends on no society for its ex- 
istence, Even in regard to its propaganda, personal appeal 
is better than anything any society can do. The Local 
Societies are for this purpose more important than the 
National. We hope that the State Federations, of which 
Illinois has lately set an example for the whole country, 
will be equally so. Meanwhile, the Association is ready 
to cooperate with any one in the spread of the Esperanto 
“afero.” The columns of the American Esperanto Journal 
are open to any reasonable proposals from any source. The 
Council and the members of the Association as a whole will, 
I think, be found ready to receive and consider any plans, 
either within or without the Association, for advancing our 
common “cause” and for uniting Esperantists in the com- 
mon “batalado” for it. They hope very soon that the 
Association may become merely a federation of State Fed- 

(Daŭrigata sur la antaŭlasta paĝo) 





